**แนวการประเมินผลการเรียนรู้วิชาสุขศึกษาและพลศึกษา**

**หลักการและเหตุผล**

การจัดกิจกรรมการรู้วิชาสุขศึกษาและพละศึกษาที่ผ่านมามีลักษณะที่เน้นการเรียนรู้ในห้องจากในหนังสือ ขาดการเปิดโอกาสให้นักเรียนได้เรียนรู้จากสถานการณ์จริง ได้เรียนรู้จากการได้ฝึกปฏิบัติในสถานการณ์จริง อันจะนำไปสู่การมีพุทธิพิสัย ทักษะพิสัย และเจตคติที่ดีมนการดูแลสุขภาพและสุขอนามัยของตนเอง

 โรงเรียนดรุณพัฒนาจึงได้ปรับปรุงการจัดกิจกรรมการเรียนรู้ให้เป็นการเรียนรู้และฝึกปฏิบัติจริงจากการเรียนรู้ตามหลักสูตรในสุขศึกษา พละศึกษา ว่ายน้ำ พร้อมบูรณาการวิถีแห่งการเรียนรู้จริง อันได้แก่ การปฏิบัติตนเป็นผู้มีสุขภาวะที่ดีทั้งที่โรงเรียนและที่ไว้ด้วยกัน ดังนั้นการประเมิน ผลการเรียนรู้ในวิชานี้จึงต้องปรับให้สอดคล้องกับแนวทางการจัดการเรียนรู้ข้างต้น

**หลักการประเมินผล**

1. เน้นการประเมินผลแบบบูรณาการระหว่างผลการเรียนรู้ตามหลักสูตรและผลการปฏิบัติในวิถีแห่งการเรียนรู้จริง
2. เน้นการประเมินผลจากทุกฝ่ายที่เกี่ยวข้องทั้งจากผลการเรียนรู้ตามหลักสูตร คุณครู ผู้ปกครอง เพื่อนนักเรียนด้วยกันเอง และตัวนักเรียนเอง
3. รายวิชานี้มี 2 หน่วยกิต ภาคเรียนละ 1 หน่วยกิต
4. ประเมินผลเป็นระดับผลการเรียนรู้ตามที่ได้กำหนดไว้ในแนวทางการวัดและประเมินผลในหลักสูตรสถานศึกษา ตามหลักสูตรแกนกลาง พุทธศักราช 255..... คือ มีระดับ 0, 1, 1.5, 2, 2.5, 3, 3.5 และ 4

**โครงสร้างการประเมินผลการเรียนรู้**

|  |  |  |
| --- | --- | --- |
| **ชั้น** | **ที่มาของคะแนน (ร้อยละ)** | **รวม** |
| **วิชา** | **การเป็นผู้มีสุขภาวะที่ดี** |
| **สุขะฯ** | **พละฯ+เจตคติ** | **ว่ายน้ำ** | **โดยครู** | **โดย ผปค.** |
| ป.1 | 30 | 20+10 | 20 | 10 | 10 | 100 |
| ป.2 | 30 | 20+10 | 20 | 10 | 10 | 100 |
| ป.3 | 30 | 20+10 | 20 | 10 | 10 | 100 |
| ป.4 | 30 | 20+10 | 20 | 10 | 10 | 100 |
| ป.5 | 30 | 20+10 | 20 | 10 | 10 | 100 |
| ป.6 | 30 | 20+10 | 20 | 10 | 10 | 100 |

**นิยามศัพท์เฉพาะ**

วิชาพละฯ + เจตคติ หมายถึง คะแนนที่ได้จากการประเมินผลตามหลักสูตรวิชาพลศึกษา

 พร้อมการประเมินเจตคติที่ดีในการออกกำลังกายและการมี

สุขภาวะที่ดี

วิชาสุขะฯ หมายถึง คะแนนที่ได้จากการประเมินผลตามหลักสูตรวิชาสุขศึกษา

วิชาว่ายน้ำ หมายถึง คะแนนที่ได้จากการประเมินผลตามหลักสูตรวิชาว่ายน้ำ

การเป็นผู้มีสุขภาวะที่ดีโโดยครู หมายถึง คะแนนที่ได้จากรประเมินในรายงานประจำตัวนักเรียนในด้าน

 พฤติกรรมทั่วไป และด้านสุขนิสัยโดยครู ประเมิน

ภาคเรียนละ 2 ครั้ง

การเป็นผู้มีสุขภาวะที่ดีโโดย ผปค. หมายถึง คะแนนที่ได้จากรประเมินในรายงานประจำตัวนักเรียนในด้าน

 พฤติกรรมทั่วไป และด้านสุขนิสัยโดย ผปค. ประเมิน

ภาคเรียนละ 2 ครั้ง